रींगस. बाबा श्याम का वार्षिक लक्खी मेला धीरे धीरे परवान पर आ रहा है। रींगस से लेकर खाटू धाम तक हर कदम पर श्याम भक्त ही श्याम भक्त नजर आने लग गए है। हाथों में बाबा श्याम की पताका जुबां पर बाबा का नाम पूरा माहौल भक्तिमय एवं श्याममय होता जा रहा है। बाबा श्याम के मेले में रींगस से लेकर खाटूधाम तक करीब छोटे बड़े सौ से भी ज्यादा भंडारे लगते हैं जिनमें से ज्यादातर भंडारे शुरू हो गए हैं। भक्तों के लिए एक से बढकऱ एक व्यंजनों की व्यवस्था है।